Source: http://www.mg-marketing.de/hu/index.php?lang=de&gpnr=&content=agb
Timestamp: 2017-11-24 01:39:22+00:00

Document:
MG-Marketing – Arany és ezüst vásárlása mindenki számára. Tisztességes, biztonságos, áttekinthető és egyszerű!
§ 1 Érvényességi terület:
Az MG-Marketing GmbH és a megrendelő közötti üzleti kapcsolatra kizárólag a következő Általános Üzleti Feltételek érvényesek a megrendelés időpontjában érvényes szövegváltozatban. Az MG-Marketing nem ismeri el a megrendelő eltérő feltételeit, hacsak az MG-Marketing GmbH írásban kifejezetten egyet nem ért azok érvényességével.
§ 2 Tájékoztatási kötelezettségek:
MG-Marketing GmbH: bejegyezve a Nürnbergi Járásbíróság cégjegyzékébe a HRB 23296 számon. Törvényes képviselő: MG-Marketing GmbH – Edison Straße 60 – 90431 Nürnberg. Képviseli az önálló képviseleti joggal rendelkező Antonin Kempny ügyvezető. Telefon: +49 (0)911 / 2 165 876, Telefax: +49 (0)911 / 2 165 878
§ 3 Elismerés:
Az MG-Marketing GmbH Általános Üzleti Feltételei a megrendelés aláírásával kifejezetten elfogadottnak és elismertnek tekintendők.
§ 4 Szerződéskötés:
A megrendelés adásvételi szerződés megkötésére irányuló ajánlatot jelent az MG-Marketing GmbH számára. Az adásvételi szerződés csak akkor jön létre, ha a megrendelt termék(ek)ért történő befizetés beérkezett az MG-Marketing GmbH számlájára. A vételigazolás legkésőbb a következő munkanapon történik e-mail, posta vagy fax útján. A szerződéses partner az MG-Marketing GmbH. Az MG-Marketing GmbH kiskorúaknak vásárlási célra nem kínál termékeket. A gyermekeknek szánt termékeket is csak 18. életévüket betöltött felnőttek vásárolhatják meg.
§5 Visszavonás (elállás) joga:
Megrendelését két héten belül az ok megjelölése nélkül szöveges formában (levél, fax, e-mail) visszavonhatja (attól elállhat). A határidő legkorábban e kioktatás kézhez vételével kezdődik. A visszavonási határidő figyelembe vételéhez elegendő a visszavonás időben történő elküldése. A visszavonást az alábbi címre kell küldeni:
MG-Marketing GmbH – Edison Straße 60 – 90431 Nürnberg
§ 6 Nem áll fenn visszavonási jog:
A Kereskedelmi Törvénykönyv 312. d. § 4. bekezdés 6. pontja szerint nem áll fenn visszavonási jog, ha az üzlet tárgyát képező áruk ára a pénzpiacon olyan ingadozásoknak van kitéve, melyekre a vállalkozónak nincs befolyása és ezek az ingadozások a visszavonási határidőn belül felléphetnek.
§ 7 Garancia:
Az MG-Marketing GmbH garantálja az eladott nemesfémek mindenkori eladási áron történő fizikai kiszállítását. A nemesfémek alakja és fajtája a forgalomban levő rúd (finomarany 1 g, 2,5 g, 5 g vagy 10 g súlyú aranyrudak, és finomezüst 10 g, 20 g, 31,1 g vagy 50 g súlyú ezüstrudak formájában, de megkeresésre nagyobb egységek is lehetségesek) és megfelelnek a londoni valamint a dubai „Good Delivery” (“Jó szállító”) minősítésnek.
§ 8 Fizetés:
A vevő átutalással fizeti meg az árut, adott esetben állandó megbízással. A kifizetéseket belföldről és külföldről díjmentesen, valamint banki költségektől mentesen kell számlánkon jóváírni.
§ 9 Tulajdonjog fenntartás:
Az MG-Marketing GmbH az ár teljes kifizetéséig fenntartja az áru feletti tulajdonjogát.
§ 10 Árak és elküldés:
Az ajánlott árak – napi aktuális ár a www.mg-marketing.de honlapon – bruttó árként értendők az ÁFÁ-val együtt, de vámok, biztosítás és szállítási költségek nélkül. Az ÁFÁ-t – amennyiben felmerül –, valamint az egyéb fent jelzett költségeket belföldön és külföldön történő szállítás esetén egyaránt a vevőnek kell megfizetnie, mint behozatali-, illetve forgalmi adót. A megrendelt árukat 2-6 héttel a fizetés beérkezése után a megadott szállítási címre küldjük. A szállítás túl alacsony raktárkészlet miatt késhet. Erről e-mailben tájékoztatjuk a vevőt. A biztosított futárküldemény árát a szállítási költségkalkulátor segítségével számítjuk ki, mely a www.mg-marketing.de/versand weblapon található.
§ 11 Nemesfém előfizetés:
Választása szerint minden 3 vagy 6 hónapban automatikusan szállítunk 1 g, 2,5 g, 5 g vagy 10 g súlyú aranyrudakat, illetve 10 g, 20 g, 31,1 g vagy 50 g súlyú ezüstrudakat. A szállítandó egységek kiszámítása a mindenkori aktuális árlista (www.mg-marketing.de) napi árfolyama szerint történik, minden 3. vagy 6. részösszegnek az MG-Marketing GmbH számlájára törtrénő beérkezése után. A beérkezett összegek esetleges többletét a következő szállításhoz írjuk jóvá. A szállítás költségeit – Németországban 9,90 € (ÁFÁ-val együtt), külföldi EU-országokba és Svájcba 19,90 € (ÁFÁ-val együtt) a vevő viseli. Rögzített futamidőre vonatkozóan nem történik megállapodás. A havi összeg bármikor elhalasztható.
§ 12 Felelősség:
Kárfelelősségünk kizárt, amennyiben a kárt nem valamely általunk vállalandó kötelesség szándékos vagy durván gondatlan megszegése okozta. Ez érvényes a törvényes képviselőink és teljesítési segédeink kötelességszegéseire is.
§ 13 Hiányosságok:
A vevőnek a kézbesítés után haladéktalanul át kell vizsgálnia szállítmányunkat, és a felismerhető hiányosságokat három napon belül (postai bélyegző) írásban kell közölnie.
§ 14 Adatvédelem:
A vevők adatait a Szövetségi Adatvédelmi Törvény szerint bizalmasan kezeljük.
§ 15 Alkalmazandó jog / bírói illetékesség / teljesítés helye:
A német jog érvényes, amennyiben más jogszabály megfelelő alkalmazására nem történik hivatkozás. Az illetékes bíróság székhelye és a teljesítési hely Nürnberg
§ 16 Írásbeli forma:
Minden megállapodás írásos formát igényel. Ez érvényes az írásos formáról történő lemondásra is.
§ 17 Mentesítő záradék:
Amennyiben az ÁÜF alapján a vevővel megkötött jelen szerződésnek egyes rendelkezései hatálytalannak bizonyulnak, az nem érinti a többi rendelkezés hatályosságát. Érvénytelen, tisztázatlan vagy végrehajthatatlan rendelkezés úgy helyettesíthető, illetve tisztázható, hogy az általa szándékolt gazdasági célt elérje. A szerződés hiányai a szándékolt gazdasági célnak megfelelően töltendők ki.
MG Marketing GmbH	Telefon: +49 (0)911. 2 165 876
Edison Straße 60	Telefax: +49 (0)911. 2 165 878
90431 Nürnberg	E-Mail: info@mg-marketing.de
Kioktatás a visszavonásról: ettől a megrendeléstől az visszavonási jogról szóló kioktatás után 14 napon belül az ok megjelölése nélkül, a visszavonás szöveges formában (levél, fax, e-mail) történő benyújtásával elállhatok. A határidő akkor kezdődik, amikor a visszavonásról szóló kioktatást közölték. A visszavonási jog legkésőbb hat hónappal a szerződés megkötése után szűnik meg. A visszavonást postán, faxon vagy e-mailben kell elküldeni az MG-Marketing GmbH - Edison Straße 60 – 90431 Nürnberg címre.
Nem áll fenn visszavonási jog: a Kereskedelmi Törvénykönyv 312. d. § 4. bekezdés 6. pontja szerint nem áll fenn visszavonási jog, ha az üzlet tárgyát képező áruk ára a pénzpiacon olyan ingadozásoknak van kitéve, melyekre a vállalkozónak nincs befolyása és ezek az ingadozások a visszavonási határidőn belül felléphetnek.
A visszavonás következményei: a visszavonási jogra vonatkozóan – amennyiben más nincs meghatározva – a törvényes visszalépésről szóló előírásokat alkalmazzuk, a Kereskedelmi Törvénykönyv 346. §-ával megegyező módon. Eszerint a megkapott teljesítéseket vissza kell adni, és a húzott hasznokat ki kell adni.
Friss hírek az Ön számára
Home - CTX Swiss Army
Számolja ki megtakarítását aranyban úgy, mintha már korábban elkezdte volna a nemesfémre történő előfizetést!
1978 ---- 1978 1979 1980 1981 1982 1983 1984 1985 1986 1987 1988 1989 1990 1991 1992 1993 1994 1995 1996 1997 1998 1999 2000 2001 2002 2003 2004 2005 2006 2007 2008 2009 2010 2011 2012
Aranytulajdon ma
Aranyérték jelenleg (kb.)
Számolja ki megtakarítását aranyban és ezüstben úgy, mintha már korábban vásárolt volna nemesfémeket!
ÁRAK | IMPRESSZUM | ÁÜF - ÁLTALÁNOS ÜZLETI FELTÉTELEK |
Minden jog fenntartva a szellemi tulajdon védelmére - © 2013 by MG-Marketing GmbH -Nürnberg - TEL +49 (0)911. 2 165 876
tervezte: a DER MEDIENARCHITEKT webügynökség

References: § 1

§ 2

§ 3

§ 4

§5

§ 6
 § 4

§ 7

§ 8

§ 9

§ 10

§ 11

§ 12

§ 13

§ 14

§ 15
 bíróság 

§ 16

§ 17
 § 4